*Projekts*

LATVIJAS REPUBLIKAS MINISTRU KABINETS

2015.gada Noteikumi Nr.\_\_\_\_\_\_

Rīgā (prot. Nr. ­­ .§)

**Grozījumi Ministru kabineta 2014.gada 17.jūnija noteikumos Nr.324 “Eiropas Ekonomikas zonas finanšu instrumenta un Norvēģijas finanšu instrumenta 2009.–2014.gada perioda programmas "Pētniecība un stipendijas" aktivitātes "Pētniecība" projektu iesniegumu atklāta konkursa nolikums”**

Izdoti saskaņā ar Eiropas Ekonomikas zonas   
finanšu instrumenta un Norvēģijas finanšu instrumenta   
2009.–2014.gada perioda vadības likuma   
15.panta 6.punktu

Izdarīt Ministru kabineta 2014.gada 17.jūnija noteikumos Nr.324 “Eiropas Ekonomikas zonas finanšu instrumenta un Norvēģijas finanšu instrumenta 2009.–2014.gada perioda programmas "Pētniecība un stipendijas" aktivitātes "Pētniecība" projektu iesniegumu atklāta konkursa nolikums” (Latvijas Vēstnesis, 2014, 129.nr.) šādus grozījumus:

1. Izteikt noteikumu 6.2.1.apakšpunktu šādā redakcijā:

“6.2.1. pētniecības rezultātu publiskas pieejamības nodrošināšana, tai skaitā publikācijas, kas tiks iesniegtas publicēšanai Latvijas un Norvēģijas zinātniskajā periodikā, *Web of Science* vai *SCOPUS* datubāzēs iekļautajos žurnālos vai konferenču rakstu krājumos, vai citos žurnālos vai konferenču rakstu krājumos, kuru citēšanas indekss sasniedz vismaz 50 % no nozares vidējā citēšanas indeksa;”

1. Izteikt noteikumu 36.punktu šādā redakcijā:

“36. Ja līdzfinansējuma saņēmējam vai projekta partnerim kopējais piešķirtais programmas līdzfinansējums nepārsniedz 375 000 *euro*, tad, līdzfinansējuma saņēmējam iesniedzot aģentūrā projekta līgumā noteiktos projekta pārskatus, nav jāiesniedz līdzfinansējuma saņēmēja vai projekta partnera faktisko projekta attiecināmo izmaksu pierādījumi (izņemot gadījumu, ja aģentūra pieprasa līdzfinansējuma saņēmējam vai projekta partnerim uzrādīt projekta pārskatos iekļauto izmaksu pierādījumus).”

1. Papildināt noteikumus ar 80.1 punktu šādā redakcijā:

“80.1 Līdzfinansējuma saņēmējs, neizdarot grozījumus projektā, var veikt izmaksu pārdali projekta līgumā apstiprinātajā budžetā:

80.11. starp šo noteikumu 21., 23. un [25.punktā](http://likumi.lv/doc.php?id=254171#p38) noteiktajām izmaksu pozīcijām, kopsummā kumulatīvi nepārsniedzot piecus procentus no tās pārdalāmās izmaksu pozīcijas kopējām attiecināmajām izmaksām, no kuras veic izmaksu pārdali;

80.12. šo noteikumu 21.punktā noteiktās izmaksu pozīcijas ietvaros, kopsummā kumulatīvi nepārsniedzot piecus procentus no 21.punktā noteiktās izmaksu pozīcijas kopējām attiecināmajām izmaksām, un šo noteikumu 23.punktā noteiktās izmaksu pozīcijas ietvaros, kopsummā kumulatīvi nepārsniedzot piecus procentus no 23.punktā noteiktās izmaksu pozīcijas kopējām attiecināmajām izmaksām.”

1. Papildināt noteikumus ar 80.2 punktu šādā redakcijā:

“80.2 Līdzfinansējuma saņēmējs, iesniedzot aģentūrā progresa pārskatu, pievieno skaidrojumu par šo noteikumu 80.1punktā minēto izmaksu pārdales pamatotību. Ja minētais skaidrojums nav iesniegts vai iesniegtais skaidrojums nav pamatots, aģentūra izmaksu pārdali uzskata par nenotikušu vai nepamatotu.”

1. Izteikt noteikumu 84.punktu šādā redakcijā:

“84. Aģentūra var lemt par projekta līguma izbeigšanu atbilstoši līguma nosacījumiem, kā arī tad, ja:

84.1. astoņu mēnešu laikā no projekta līguma noslēgšanas dienas līdzfinansējuma saņēmējs nav noslēdzis līgumu ar kredītiestādi par kredīta piešķiršanu par summu, ne mazāku kā 75 % no izziņā minētās summas (ja projekta iesniegumam ir pievienota izziņa no kredītiestādes par kredīta piešķiršanu);

84.2. saskaņā ar kārtējo projekta progresa pārskatu nav sasniegti vismaz 80 % no projekta līgumā attiecīgajā laika posmā norādītajiem sasniedzamajiem rezultātiem.”

1. Aizstāt vārdus “projekta līgumam pievienotajām veidlapām” noteikumu 85.punktā ar vārdiem “veidlapām, kas ievietotas aģentūras tīmekļa vietnē”.
2. Papildināt noteikumu 87.punktu aiz vārdiem “faktiski izlietotajai attiecināmo izmaksu kopsummai” ar vārdiem “un sasniegtajiem projektā plānotajiem rezultātiem”.
3. Papildināt noteikumus ar 88.1 punktu XI nodaļā “Projekta īstenošanas vispārīgie nosacījumi” šādā redakcijā:

“88.1 Līdzfinansējuma saņēmējs ne vēlāk kā līdz 2017.gada 30.decembrim iesniedz aģentūrā informāciju, kas apliecina, ka projekta ietvaros izstrādātās publikācijas, kas kārtējā projekta progresa pārskatā norādītas kā projekta iznākumi un līdz projekta īstenošanas termiņa beigām iesniegtas publicēšanai zinātniskās periodikas izdevumā, ir apstiprinātas publicēšanai. Ja minētā informācija netiek iesniegta vai iesniegtās publikācijas nav apstiprinātas publicēšanai, aģentūra var lemt par piešķirtā programmas līdzfinansējuma atgūšanu pilnā vai daļējā apmērā.”

1. Papildināt noteikumus ar 88.2 punktu XI nodaļā “Projekta īstenošanas vispārīgie nosacījumi” šādā redakcijā:

“882. Ja projekta īstenošanas laikā tiek veiktas līdzfinansējuma saņēmēja vai projekta partnera strukturālās reformas, reorganizējot līdzfinansējuma saņēmēju vai projekta partneri, kā rezultātā samazinās projekta partneru skaits, līdzfinansējuma saņēmējs, turpina īstenot projektu piešķirtā programmas līdzfinansējuma ietvaros, saskaņojot ar aģentūru atbilstošus projekta grozījumus un nodrošinot, ka projektā plānotie rezultāti tiek sasniegti pilnā apmērā”.

1. Aizstāt noteikumu 89.punktā skaitli “2000” ar skaitli “5000”.
2. Papildināt noteikumus ar 91.1 punktu šādā redakcijā:

“91.1 Aģentūra var pieņemt lēmumu par līdzfinansējuma nepiešķiršanu un līdzfinansējuma saņēmēja iesnieguma noraidīšanu, ja pēc tā izvērtēšanas secināms, ka plānotie divpusējās sadarbības pasākumi nav saistīti ar līdzfinansējuma saņēmēja pētniecības projekta jomu, neparedz aktivitātes kopīgu projektu iesniegumu izstrādei Eiropas Savienības Pētniecības programmu ietvaros vai projektu, kas veido sinerģiju ar programmas aktivitāti "Stipendijas", gadījumā neparedz veicināt sinerģijas pasākumu īstenošanu un izplatīšanu.”

1. Aizstāt vārdu “citētu” noteikumu 1.pielikuma 3.5.apakšpunktā ar vārdu “recenzētu”.

Ministru prezidente Laimdota Straujuma

Izglītības un zinātnes ministre Mārīte Seile

Iesniedzējs:

Izglītības un zinātnes ministre M.Seile

Vizē:

Valsts sekretāre L.Lejiņa

04.12.2015 9:18

721

I.Griķe

67047826, [inga.grike@izm.gov.lv](mailto:inga.grike@izm.gov.lv)